10. การควบคุมภายใน

 บริษัทให้ความสำคัญต่อระบบการควบคุมภายใน ทั้งในระดับบริหาร และระดับปฏิบัติงาน ที่มีประสิทธิภาพ มีการกำหนดภาระหน้าที่ อำนาจการดำเนินการของผู้ปฏิบัติงาน ผู้บริหาร ผู้บังคับบัญชา เป็นลำดับชั้น กำหนดการตรวจสอบ และรายงานผลเป็นลายลักษณ์อักษรอย่างชัดเจน มีการควบคุม ดูแลการใช้ทรัพย์สินของบริษัทให้เกิดประโยชน์สูงสุด และมีการแบ่งแยกหน้าที่ผู้ปฏิบัติงาน ผู้ติดตามควบคุม และประเมินผลออกจากกัน เพื่อให้เกิดการถ่วงดุล และตรวจสอบระหว่างกันอย่างเหมาะสม

ผู้สอบบัญชีของบริษัท ได้รายงานความเพียงพอและการปฏิบัติงานจริงเกี่ยวกับการควบคุมภายในไว้ดังนี้

  การพิจารณาประเมินประสิทธิภาพการควบคุมภายในของบริษัท ไม่พบข้อบกพร่องที่เป็นสาระสำคัญ
  ซึ่งจะมีผลกระทบอย่างเป็นสาระสำคัญในการแสดงความคิดเห็นต่องบการเงิน
  ตามมาตรฐานการสอบบัญชีที่รับรองทั่วไป

วันที่ 21 กุมภาพันธ์ 2554

เรื่อง รายงานระบบการควบคุมภายในด้านบัญชี

เรียน คณะกรรมการ

บริษัท ทักษิณคอนกรีต จำกัด (มหาชน)

ตามที่สำนักงานได้รับมอบหมายให้ตรวจสอบงบการเงินของบริษัท ทักษิณคอนกรีต จำกัด (มหาชน)
(บริษัทฯ) สำหรับปีสิ้นสุด 31 ธันวาคม 2553 ตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินดังกล่าวแสดงฐานะการเงิน
และผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานได้ศึกษาและประเมินประสิทธิภาพระบบควบคุมภายในด้านบัญชี ตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

สำนักงานขอเรียนว่า สำนักงานไม่พบจุดอ่อนที่มีสาระสำคัญของระบบการควบคุมภายในด้านบัญชี ซึ่งมี
ผลกระทบต่องบการเงินดังกล่าว อย่างไรก็ดีการตรวจสอบบัญชีมิได้ตรวจสอบทุกรายการ
หากแต่ได้ใช้วิธีทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชี
มีวัตถุประสงค์ตามที่กล่าวในตอนต้น ดังนั้น
จึงไม่อาจชี้ให้เห็นจุดอ่อนที่อาจมีอยู่ในระบบการควบคุมภายในได้

สำนักงานขอขอบคุณฝ่ายผู้บริหารและเจ้าหน้าที่ของบริษัทฯ
ที่ได้ให้ความร่วมมือและสนับสนุนการปฏิบัติงาน ของเจ้าหน้าที่ของสำนักงานเป็นอย่างดี

ขอแสดงความนับถือ

(นางสาววิมลศรี จงอุดมสมบัติ)

ผู้สอบบัญชี

รายงานคณะกรรมการตรวจสอบประจำปี 2553

เรียน ท่านผู้ถือหุ้น บริษัท ทักษิณคอนกรีต จำกัด (มหาชน)

จากการที่คณะกรรมการตรวจสอบได้ทำหน้าที่ตรวจสอบ และตรวจทานผลการดำเนินงาน
ของบริษัทในปี 2553 ที่ผ่านมาโดยทำงานต่างๆ ดังนี้

-   กำกับดูแลรายงานทางการเงินที่เสนอต่อผู้ถือหุ้นให้มีการปฏิบัติตามมาตรฐาน การบัญชีที่ถูกต้อง

-   กำกับดูแลการรายงานผล หรือการวิเคราะห์ผลการดำเนินงานให้เป็นไปด้วยความ ถูกต้อง
    ครบถ้วน เพียงพอ

-   ร่วมพิจารณา และให้ความเห็นเกี่ยวกับการลงทุนโครงการที่มีมูลค่าสูง

-   พิจารณาคัดเลือก และเสนอแต่งตั้งผู้ตรวจสอบบัญชีประจำปีของบริษัท โดย คำนึงถึง
    ประสิทธิภาพ และประสิทธิผลในการตรวจสอบ รวมทั้งอัตราค่า ตรวจสอบที่เหมาะสม

-   ร่วมประชุมกับฝ่ายบริหารของบริษัท เพื่อสอบทานงบการเงินรายไตรมาส และงบ
    การเงินประจำปี และให้ความเห็นชอบก่อนนำเสนอคณะกรรมการบริษัท

-   จัดให้มีระบบควบคุมภายในที่เหมาะสมตามสถานการณ์ พร้อมทั้งมีการ
    ประเมินผลระบบควบคุมภายใน

-   ปฏิบัติงานอื่นตามที่คณะกรรมการบริษัทมอบหมาย

คณะกรรมการตรวจสอบทั้งสามท่านมีความเห็นร่วมกันว่า ผลการดำเนินงานของบริษัท
เป็นไปด้วยความโปร่งใส ถูกต้องตามข้อกำหนดกฎหมาย ไม่พบข้อบกพร่องที่เป็นสาระสำคัญ
ผู้บริหารให้ความร่วมมือในการตรวจสอบ และให้ข้อมูลตามที่ร้องขอ การดำเนินการในส่วน
ที่เกี่ยวข้องกับรายการที่เกี่ยวโยง เป็นไปตามปกติของการดำเนินธุรกิจ ไม่มีความขัดแย้งทาง
ผลประโยชน์แต่อย่างใด

ในนามคณะกรรมการตรวจสอบ

( นายสุธรรม ตัณฑ์ไพบูลย์ )

ประธานคณะกรรมการตรวจสอบ